Document ID: 32011D0701

PADOMES LĒMUMS 2011/701/KĀDP
(2011. gada 21. oktobris),
ar ko groza Lēmumu 2011/430/KĀDP, lai atjauninātu to personu, grupu un vienību sarakstu, kurām piemēro Kopējās nostājas 2001/931/KĀDP par konkrētu pasākumu īstenošanu cīņā pret terorismu 2., 3. un 4. pantu
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 29. pantu,
tā kā:
(1)
Padome 2001. gada 27. decembrī pieņēma Kopējo nostāju 2001/931/KĀDP par konkrētu pasākumu īstenošanu cīņā pret terorismu (1).
(2)
Padome 2011. gada 18. jūlijā pieņēma Lēmumu 2011/430/KĀDP, ar ko atjaunina to personu, grupu un vienību sarakstu, kurām piemēro Kopējās nostājas 2001/931/KĀDP 2., 3. un 4. pantu (2).
(3)
Padome ir konstatējusi, ka piecas jaunas personas, ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka šīs personas būtu jāpievieno to personu, grupu un vienību sarakstam, kurām piemēro Kopējās nostājas 2001/931/KĀDP 2., 3. un 4. pantu.
(4)
Padome ir konstatējusi, ka vairs nav iemesla atstāt vienu personu to personu, grupu un vienību sarakstā, kurām piemēro Kopējās nostājas 2001/931/KĀDP 2., 3. un 4. pantu.
(5)
Attiecīgi būtu jāatjaunina to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu,
IR PIEŅĒMUSI ŠO LĒMUMU.
1. pants
1. Šā lēmuma I pielikumā uzskaitītās personas pievieno Lēmuma 2011/430/KĀDP pielikumā iekļautajam sarakstam.
2. Šā lēmuma II pielikumā minēto personu svītro no Lēmuma 2011/430/KĀDP pielikumā iekļautā saraksta.
2. pants
Šis lēmums stājas spēkā dienā, kad to publicē Eiropas Savienības Oficiālajā Vēstnesī.
Briselē, 2011. gada 21. oktobrī

Labels: 10
5